gl gl gl ca ca gl gl gl gl es gl en gl es en pt ceb it gl it gl gl gl gl gl gl it gl gl gl gl gl gl gl gl gl it es it en gl fr fr en gl en gl pt en gl gl gl gl en gl gl gl gl gl gl gl gl it gl gl en hu gl gl gl gl gl gl gl gl gl gl gl gl gl gl gl gl gl gl gl gl gl gl gl gl it es gl de hu gl gl gl gl gl tg an gl gl gl gl ceb gl gl gl gl gl it es gl fr gl gl gl gl gl gl it gl pt
Corrente continua e alterna – Electricidade
A corrente eléctrica é o movemento de electróns a través dun condutor. Dependendo de como sexa este movemento podemos distinguir entre corrente continua (CC) e corrente alterna (CA).
Cando o movemento de electróns se produce nun mesmo sentido chámase Corrente Continua (CC). A corrente eléctrica sempre circula no mesmo sentido, dende o polo positivo ao polo negativo da pila.
Fai clic para acender a lámpada, e dobre clic para apagala. Verás que a corrente eléctrica sempre circula no mesmo sentido, dende o polo positivo ao polo negativo da pila:
Utilizan corrente continua tódolos aparellos que funcionan con pilas ou baterías. Tamén aqueles aparellos que están conectados a unha fonte de alimentación que nos proporcione corrente continua.
Gráfica: A tensión é sempre positiva. Por exemplo, se temos unha batería de 6V, sempre teremos 6V no polo positivo.
Cando o movemento dos electróns cambia de sentido cada certo tempo chámase Corrente Alterna (CA). Utilizan corrente alterna tódolos aparellos que se enchufan directamente á rede.
Fai clic na imaxe para pechar o interruptor. Cun dobre clic podes abrilo. Verás que a corrente eléctrica cambia de sentido moitas veces por segundo. Na toma de corrente, os polos positivo e negativo estanse invertendo constantemente:
Gráfica: Como podes ver, a tensión xa non é sempre igual, senón que pasa de positiva a negativa sucesivamente.
Unha das características da corrente alterna é a frecuencia, que no noso país é de 50 Hercios (Hz); isto quere dicir que nos nosos tomacorrentes e nos terminais dunha lámpada acesa, os polos positivos e negativos invértense sucesivamente 50 veces nun segundo. Os electróns están cambiando de sentido sucesivamente e o que se transmite polo cable son as vibracións.
Hai moitos aparellos que para conectarse á rede utilizan un adaptador como o da figura.
Por exemplo, para cargar a batería do teu móbil necesitas 3.5V de corrente continua, e sen embargo a rede proporciona 230V de corrente alterna. O adaptador o que fai é cambiar de corrente alterna a continua e diminuír a tensión ata o valor de uso.
A etiqueta de características do cargador do meu móbil indica que toma da rede ata 230V de corrente alterna a 50/60 Hz e proporciona unha saída de 5V de corrente continua.
230V =  230 voltios de corrente alterna,
50/60Hz = frecuencia de 50/60 hercios
5V = 5 voltios de corrente continua
1 comentario en “Corrente continua e alterna”
1 Marzo, 2015 ás 6:35 p.m.
Exmplo simples e pratico, diz tudo em poucas palavras e simbolos.
Deixa una resposta a Leilwylton Cancelar a resposta
Nome Correo electrónico Sitio web
Gardar o meu nome, correo electrónico e web neste navegador para a próxima vez que faga un comentario.
Un mundo sen electricidade?
Que é a electricidade
O circuíto eléctrico simple
Corrente continua e alterna
Medida diferenzas de potencial
Enganche e parada automática
Artigos sobre electricidade en tecnoloxia.org
© 2022 Electricidade • Creado con GeneratePress